พอดีว่าเมื่อประมาณอาทิตย์ก่อนอยู่ดีๆก็ลูบเจอเหมือนติ่งอะไรสักอย่างขึ้นมาบริเวณโคนองคชาติน่ะครับ แล้วช่วงนี้เหมือนจะไม่สบายบ่อยพักผ่อนน้อย อยากทราบว่าใช่หูดหงอนไก่ไหมครับ 
สวัสดีค่ะ ไม่สามารถเปิดดูรูปจาก link ที่แนบมาให้ค่ะอย่างไรก็ตาม การมีติ่งที่บริเวณอวัยวะเพศชาย อาจเป็น1. หูดหงอนไก่ เกิดจากการติดเชื้อไวรัส ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ ไม่ได้ทำให้เจ็บหรือปวด แต่อาจมีคันเล็กน้อยได้ หูดมักมีการขยายโตขึ้นเรื่อยๆ หรือเพิ่มจำนวนมากขึ้นได้2. pearly penile papules หรือโรคผื่นนูนพีพีพี ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต ไม่ได้ทำให้มีอาการเจ็บหรือคัน ไม่จำเป็นต้องรักษา3. fordyce spot คือต่อมไขมัน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา4. เป็นติ่งเนื้อหรือก้อนเนื้องอกของอวัยวะเพศ มักพบเพียง 1 ติ่ง และมักไม่มีอาการอะไรหากติ่งไม่หายไป แนะนำควรไปพบแพทย์เพื่อให้การวินิจฉัยให้ถูกกต้องค่ะ ในเบื้องต้น ก็ไม่ควรไปแกะ บีบติ่งดังกล่าว และยังไม่ควรใช้ยาใดๆ ไปทา และหากยังไม่แน่ใจว่าเป็นหูดหงอนไก่หรือไม่ ก็ควรงดการมีเพศสัมพันธ์ไปก่อนค่ะ เพื่อป้องกันการแพร่เชื้อไปสู่ผู้อื่น